Ir-Regolament tal-Kummissjoni (KEE) Nru 384/82
tas-17 ta’ Frar 1982
li jemenda għat-tielet darba r-Regolament (KEE) Nru 2730/81 li jistabbilixxi lista ta’ aġenziji fil-pajjiżi importaturi mhux membri intitolati li jagħmlu sejħiet għall-offerti għal xogħol bl-appalt fis-settur tal-ħalib u l-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq fil-ħalib u l-prodotti tal-ħalib [1], kif l-aħħar emendat bl-Att ta’ Adeżjoni tal-Greċja, u partikolarment f’Artikoli 13(3) u 17 (4) tiegħu,
Billi r-Regolament tal-Kummissjoni (KEE) Nru 2730/81 [2], kif l-aħħar emendat bir-Regolament (KEE) Nru No 3756/81 [3], stabbilixxa lista ta’ aġenziji fil-pajjiżi importaturi mhux membri intitolati li jagħmlu sejħiet għall-offerti għal xogħol bl-appalt fis-settur tal-ħalib u l-prodotti tal-ħalib;
Billi fid-dawl tat-tagħrif l-iktar reċenti disponibbli għall-Kummissjoni dwar il-prattiċi tal-kummerċ segwiti mill-pajjiżi importaturi interessati u n-natura uffiċjali ta’ l-aġenziji fil-kwistjoni, dan ir-Regolament għandu jiġi emendat;
Billi l-miżuri previsti f’dan ir-Regolament huma b’mod konformi ma’ l-opinjoni tal-Kumitat ta’ Ġestjoni tal-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
L-Anness mar-Regolament (KEE) Nru 2730/81 huwa emendat kif ġej:
Il-lista ta’ organizzazzjonijiet tal-ħruġ għandha timtela biż-żieda ta’ l-organizzazzjonijiet li ġejjin, bid-dħul isir skond l-ordni alfabetiku tal-pajjiż importatur:
1.2 Pajjiż importatur | Organizzazzjoni tal-ħruġ |
Taiwan | Taiwan Supply Bureau 46 Tr Kuan-Chien Road, 6th and 7th floor Taipei Taiwan |
Iran | Food Procurement and Distribution Centre (FPDC) 169 West Apadana Avenue Teheran Iranian Pharmaceuticals Inc. (IPI) 32 Tohid Avenue Teheran |
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta’ Frar 1982.